Curtea de Apel București s-a pronunțat în procesul Alinei Sperlea împotriva Agenției Naționale de Administrare Fiscală (ANAF), punând capăt unei dispute vechi de 12 ani.
În urma unei serii de atacuri politice și articole de presă comandate de contracandidații din alegerile locale, Alina Sperlea, consilier local și candidat la funcția de primar în comuna Dumbrăvița, a fost arătată cu degetul de nenumărate ori pentru o presupusă datorie fiscală de 6,9 milioane de lei către ANAF. De cele mai multe ori, aceste acuzații au fost prezentate fără a lua în considerare contextul complet al situației și fără a i se oferi oportunitatea de a-și exprima punctul de vedere.
“Am fost atacată pe nedrept. Nu a existat nicio hotărâre judecătorească definitivă care să spună că Alina Sperlea este datoare către ANAF. Bineînțeles, competitorii politici au speculat și s-au folosit pe nedrept de acest litigiu”, a declarat Alina Sperlea.
În luna martie, Curtea de Apel București a făcut lumină în acest dosar care s-a plimbat printre instanţele de judecată, vreme de 12 ani. Magistraţii au anulat obligațiile fiscale solicitate de ANAF de la Alina Sperlea, iar această decizie confirmă angajamentul instanțelor de judecată în a asigura dreptatea în procesele fiscale.
Odată cu această victorie, candidata la primăria Dumbrăvița a reușit să-și restabilească drepturile și să obțină recunoașterea legală a poziției sale, magistraţii Curții de Apel București motivând, la fila 19 din decizie, următoarele: “în aplicarea acestor considerente Curtea are în vedere faptul că în prezenta cauză instanța de control judiciar a stabilit că nu este incident un caz de fraudă din partea reclamantei, în concret fiind vorba de o practică specifică circumstanțelor de fapt și practicilor administrative din perioada în care s-au desfășurat tranzacțiile imobiliare”.
“Acest caz nu este unul izolat. În România sunt sute, poate chiar mii de asfel de cazuri. Mă bucur că am câștigat acest proces care mi-a adus mari prejudicii de imagine”, mai spune Alina Sperlea.